عارف اقبال بھٹی

عارف اقبال بھٹی سابق جسٹس لاہور ہائیکورٹ تھے۔ انھیں توہین مذہب کا الزام لگا کر قتل کیا گیا۔وہ پاکستان پیپلزپارٹی کے نظریاتی کارکن بھی تھے۔ وہ جنرل ضیاء الحق کی آمریت کے خلاف بطور طالب علم اور وکیل جدوجہدکرتے رہے تھے۔انھوں نے میاں نواز شریف کے مقابلے میں الیکشن لڑا۔

 قتل کا پس منظر 
دو مسیحی افراد رحمت پرویز مسیح اور سلامت مسیح ، جو ان پڑھ خاکروب تھے ، پر پرچیوں پر گستاخانہ عبارت لکھ کر مسجد کے سامنے پھینکنے کا الزام لگا۔ مقدمے کا مدعی مسجد کا امام تھا - انھیں ڈسٹرکٹ اینڈ سیشن جج لاہور نے فروری 1995ء کے پہلے ہفتے میں سزائے موت سنائی - اس فیصلے کے خلاف دونوں ملزمان نے لاہور ہائیکورٹ میں عاصمہ جہانگیر کے ذریعے اپیل دائر کی - اس اپیل کی سماعت کے لیے دو رکنی بنچ بنا جس نے 23 فروری 1995ء کو اس اپیل میں ملزمان پر لگے الزامات کو بے بنیاد قرار دیتے ہوئے دونوں ملزمان کو مقدمے سے بری کر دیا- دو رکنی بنچ نے اپنے فیصلے میں الزام کو بدنیتی پر مبنی قرار دیا تھا -اس فیصلے کے دو سال تک ان کے خلاف کوئی احتجاج نہ ہوا۔ لیکن دو سال بعد صرف عارف اقبال بھٹی کے خلاف احتجاج شروع ہوا، جب یہ ریٹائر ہونے کے بعد سیاست میں متحرک ہو چکے تھے۔ ان کے قتل کا الزام اندرون لاہور شہر کے دو ایسے لوگوں پر لگا جو اپنے آپ کو سنی تحریک کا کارکن بتاتے تھے -عارف اقبال بھٹی کے قتل کی ایف آئی آر ان کے بیٹے علی عارف کی مدعیت میں درج کی گئی۔لیکن حالات خراب ہونے کی وجہ سے وہ اور دیگر گواہان ملک سے باہر چلے گئے اورپھر کبھی اس مقدمے کی پیروی نہیں کی گئی -سال 2012ء میں طویل التواء کے بعد ڈسٹرکٹ اینڈ سیشن جج لاہور کی عدالت میں یہ کیس اس وقت لگا جب اس کیس میں ایک ملزم نے اپنی ضمانت قبل از گرفتاری دائر کی جس کو عدالت نے منظور کر لیا اور عدالت کو بتایا گیا کہ اس کیس کے مدعی اور گواہ علی عارف سمیت کوئی گواہ عدالت میں بیان جمع کرانے کے کیے کئی سالوں سے پیش نہیں ہوئے اور علی عارف مدعی مقدمہ ملک سے باہر چلے گئے ہیں تو عدالت نے کیس غیر معینہ مدت کے لیے ملتوی کر دیا ۔

 حوالہ جات 

زمرہ:1997ء کی وفیات
زمرہ:مقتول پاکستانی شخصیات
زمرہ:پاکستان میں قانون توہین مذہب
زمرہ:عدالت عالیہ لاہور کے جج
زمرہ:پاکستانی جج

 مزید دیکھیے 
 سائنس
 جغرافیہ
 تاریخ
 سیاست
 فن
 مذہب
 فلسفہ
 زبان